Tökum höndum saman um heillakeðju barnanna við Reykjavíkurtjörn á morgun Barnaheill – Save the Children á Íslandi , í samstarfi við tólf íslensk fyrirtæki , ýta Heillakeðju barnanna árið 2012 úr vör laugardaginn 7. janúar 2012 kl 16:00 . Þá er ætlunin að mynda keðju í kringum Reykjavíkurtjörn með aðstoð 1000 barna . Börn og foreldrar eru hvött til að mæta og leggja þessu verðuga málefni lið . Mæting er kl. 15.45 við við Iðnó þar sem neonljósin verða afhent . Foreldrum er bent á að hægt er að leggja í bílastæðahús í ráðhúsi Reykjavíkur og við Vesturgötu sem og í bílastæði Háskóla Íslands fyrir neðan Sæmundargötu . Að bylgjunni lokinni , býður Margrét Rósa Einarsdóttir , staðarhaldari í Iðnó , í samstarfi við Mjólkursamsöluna , upp á heitt kakó . Við vonumst til að sjá sem flest börn á morgun . Samtökin leituðu til tólf íslenskra fyrirtækja og óskuðu eftir því að þau tækju að sér einn mánuð á árinu með aðstoð viðskiptavina sinna . Þann mánuð leggja þau áherslu á réttindi barna og safna fé til styrktar starfsemi Barnaheilla – Save the Children á Íslandi , mannréttindasamtaka barna . Hvert þeirra mun fara ólíkar leiðir í sínum mánuði en hægt verður að fylgjast með því sem í boði verður á heimasíðu fyrirtækjanna og á facebook-síðu Heillakeðjunnar ( www.facebook.com / heillakedjan ) . Tíu fyrirtæki hafa nú þegar ákveðið að taka þátt í keðjunni ; Blómaval , Ölgerðin , Lýsi , N1 , Háskólabíó og Smárabíó , Síminn , Aðföng , Icepharma , VÍS og Eymundsson . Með þátttöku í Heillakeðju barnanna hafa öll þessi fyrirtæki skuldbundið sig til að leggja verkefnum samtakanna lið . Blómaval ríður á vaðið í janúarmánuði . Boðið verður upp á heilmikla dagskrá undir yfirskriftinni „ Fjölskyldan , börnin og heilsan “ og hefst hún strax um helgina . Þá verður börnum boðið upp á að sá fræjum sem þau taka með sér heim og andlitsmálun auk þess sem teiknisamkeppni verður hleypt af stokkunum . Af hverri sölufærslu í janúar renna 40 krónur til Barnaheilla – Save the Children á Íslandi . Þá rennur allur ágóði af „ Blómavendi Barnaheilla “ óskiptur til samtakanna . Viðburðurinn við Reykjavíkurtjörn er skipulagður í samvinnu við skipulagsyfirvöld Reykjavíkurborgar og lögreglu . Þá munu starfsmenn Öryggismiðstöðvarinnar tryggja að allt gangi vel fyrir sig . Barnaheill – Save the Children á Íslandi leggja áherslu á & tho